Kesäkokouksen päätöksiä 2023

* Seuran kauriskiintiö 40 kaurista, metsästäjäkohtainen kiintiö 2 kaurista. **Ilmoitusvelvollisuus** kotisivujen ylläpitäjälle Antti Hiltuselle. Kauriin kevätjahdista päätetään talvikokouksessa.
* metsästäjäkohtainen kiintiö 2 urosteertä, 4 pyytä, 2 metsäjänistä. Koko seuran metsokiintiö 3 (urosmetsoja), metsästäjäkohtainen metsokiintiö 1/metsästäjä. Metsosaaliista **ilmoitusvelvollisuus** kotisivujen ylläpitäjälle Antti Hiltuselle
* Iso-Otava rauhoitettu 31.10 asti lukuun ottamatta pienpetoja ja hirvieläimiä. Kaiken riistan joulurauha 23.12-25.12

Tarkemmat Yleiset metsästyssäännöt 2023-24 (pienriista ja kauriit) sekä peuran ja hirven metsästyssäännöt 2023-24 löytyvät näiltä kotisivuilta linkin Säännöt ja pöytäkirjat alta.

Kesäkokous päätti muutoksesta seuran sääntöihin. Muutos koskee seuran kokouksista ilmoittamisen tapoja. Sääntömuutos astuu voimaan vasta kun Patentti- ja Rekisterihallitus on hyväksynyt uudet säännöt.

Hallitus oli valmistellut kesäkokoukselle ehdotuksen vuosikorttikäytännöstä. Kesäkokous kannatti hallituksen esitystä. Lopullisesti vuosikorttikäytännöstä päätetään talvikokouksessa 2024, jolloin seuran sääntöjen mukaan päätetään muistakin jäsenyyteen ja jäseneksi ottamiseen liittyvistä asioista. Näin ollen ensimmäiset vuosikortit voitaisiin myöntää kesällä 2024 alkavalle metsästyskaudelle.

Mauno Kangasniemi nimettiin seuran kunniapuheenjohtajaksi.